ངེད་ཚོའི་མཐོང་ཆོས་སུ་གྱུར་བའི་འཇིག་རྟེན་འདིའི་ནང་སྐར་མ་དང་སྐར་ཚོགས་གྲངས་ལས་འདས་པ་ཞིག་ཡོད་པ་ལས་སྐར་མ་ཐེར་འབུམ་བརྒྱ་ལྷག་ལྷན་དུ་ཚོགས་པ་ལས་དགུ་ཚིགས་གཅིག་གྲུབ་པ་དང་།འཇིག་རྟེན་ནང་དེ་འདྲའི་དགུ་ཚིགས་ཐེར་འབུམ་བརྒྱ་ལྷག་ཡོད་པ་འདོད་ཀྱི་ཡོད།ངེད་ཚོའི་ཉི་མ་འདི་ཡང་སྤྱིར་སྟངས་ཀྱི་སྐར་མ་ཞིག་དང་དགུ་ཚིགས་སྐྱ་མོ་ཞེས་པའི་དགུ་ཚིགས་ཤིག་གི་མཐའ་འཁོར་དུ་གནས་པའི་སྐར་མ་ཞིག་ཡིན།ཉི་མ་འདིའི་མཐའ་འཁོར་དུ་སྐོར་སྐྱོད་བྱེད་པའི་གཟའ་དང་བྲག་རྡོ་མང་པོ་ཡོད་པ་དེ་དག་གི་སྤྱི་མིང་དུ་ཉི་མའི་ཁྱིམ་བརྒྱུད་ཟེར་གྱི་ཡོད།ཉི་མའི་ཁྱིམ་བརྒྱུད་ནང་གནས་པའི་དངོས་གཟུགས་ཐམས་ཅད་ལས་གདོས་ཚད་ཆེ་ཤོས་ཉི་མ་ཡིན་པས་ས་ཡི་གོ་ལ་གཙོས་པའི་གཟུགས་གཞན་ཐ་དག་འདིའི་འཁོར་གཡོག་གི་ཚུལ་དུ་སྐོར་སྐྱོད་བྱེད་ནས་སྡོད་པ་དང་མིང་དུ་ཉི་མའི་ཁྱིམ་བརྒྱུད་ཐོགས་པ་རེད།ཉི་མར་སྐོར་སྐྱོད་བྱེད་པའི་གཟའ་གླིང་བརྒྱད་ཀྱི་ནང་ནས་གསུམ་པ་དང་ཐུན་མིན་གྱི་ཁྱད་ཆོས་ལྡན་པ་ནི་ས་ཡི་གོ་ལའམ་ངེད་ཚོ་འཚོ་སྡོད་བྱེད་སའི་གླིང་འདི་ཡིན།